GiliGold/VAD_KnessetCorpus huggingface dataset:
אליהו מרידור:
לגבי אותו פרק, תעצרו גמלה מפֹּה ותנו מפֹּה
ניצה קמיל:
אין בעיה, אבל תמצא עובד ישראלי
יריב לוין:
תמצא את הישראלים ל-24 שעות – זה הקושי
ניצה קמיל:
בדיוק
מאיה בנדס:
אסור להעסיק ישראלי ל-24 שעות
קריאה:
משמרות
אליהו מרידור:
חבר'ה, אני אמרתי, בואו נעזוב את ה-24 שעות
יריב לוין:
- - -
אליהו מרידור:
יריב היקר, קח דוגמה
אליהו מרידור:
 משפחה שיש לה בן משפחה סיעודי מלא וחייבת עובד זר
אליהו מרידור:
 העובד עזב
אליהו מרידור:
 אין עובד
אליהו מרידור:
 זה ממאה לאפס ברגע
אליהו מרידור:
 הייתה רוצה עובד זר במקומו, באופן מידי?
יריב לוין:
בהחלט
אליהו מרידור:
ואם אין, היא הייתה מסכימה לקבל עובד לשלוש שעות במצטבר ביום, בשביל לבוא להחליף פעמיים או שלוש פעמים ביום טיטול?
יריב לוין:
ולעצור את החיים שלהם? כן
יריב לוין:
 יש כאלה שאין להם ברירה
יריב לוין:
 הם עוצרים את החיים
יריב לוין:
 הילדים מטפלים בהורים
אליהו מרידור:
מה זה אין ברירה? לחלק גדול מהם אין ברירה, אבל כשאין חלופה אחרת, ניתן וצריך להסתפק בזה
אליהו מרידור:
 כי מה התחנה הבא?
יריב לוין:
בית אבות
אליהו מרידור:
ובין לבין אשפוז
אליהו מרידור:
 פשוט, מזמינים אמבולנס - - -
יריב לוין:
אשפוז סיעודי שעולה 15,000 שקל
אליהו מרידור:
 אני אספר לך משהו
אליהו מרידור:
 אין מה לעשות עם סבא, אין פתרון, אין מי שירים, אין מי שיחליף, אין מי שיאכיל אפילו ensure
אליהו מרידור:
 אין דרך, לא יודעים איך, אין גישה לזה
אליהו מרידור:
 אמבולנס, מיון, שמונה, תשע, 13 שעות המתנה במיון
אליהו מרידור:
 זה בעיה לבן-אדם סיעודי למצוא סיבה למה לאשפז אותו? כלום
אליהו מרידור:
 כמה כסף זה עלה למדינה? איך זה הוריד את איכות השירות לגבי שאר המטופלים הממתינים בתור? איך מיונים קורסים?     אני מזמין אותך, בוא בשתיים בלילה למיון אסף הרופא
יריב לוין:
מכיר
אליהו מרידור:
או ברזילי, אבל בוא נלך לאסף הרופא
אליהו מרידור:
 בוא נביא איתנו כוס אספרסו למנהלת המיון, אם יהיה לך זמן בכלל להסתכל על הכוס הזאת, ותבדוק איתה
אליהו מרידור:
 כל אלה שנמצאים בפרוזדורים מחכים לפנימית ד', יכול להיות עד הצוהריים שלמוחרת
אליהו מרידור:
 ואתה אומר, ממתי הוא פה? משש בערב
אליהו מרידור:
 למה? כי אין עובד זר שיכול להרים אותו או לחתל אותו
אליהו מרידור:
     אז הינה פתרון
אליהו מרידור:
 אותה משפחה, בשביל אותו בן משפחה סיעודי, לא יסתפקו בכמה שעות של עובד ישראלי? אני אומר לך שאתה טועה
אליהו מרידור:
 בתחום הזה אני בקי אולי 1% יותר ממך
אליהו מרידור:
 אולי, אם הגזמתי
אליהו מרידור:
 והינה אני מתקן אותך היום פעם שלישית
אליהו מרידור:
 אתה טועה
יריב לוין:
כשאתה אומר שאני טועה, צריך רק להוכיח ההיפך
אליהו מרידור:
אז הינה אני מוכיח לך
יריב לוין:
אני אומר לך, אלא אם יש בני משפחה שמסוגלים לשאת בעול הטיפול במטופל הסיעודי
אליהו מרידור:
רצית הוכחה או לא? אני עכשיו רוצה להביא לך חמש דוגמאות
אליהו מרידור:
 איך? חמש
יריב לוין:
רגע, רגע
יריב לוין:
 תן לי עכשיו אנקדוטה
יריב לוין:
 אתה הזמנת את העובד של הסמך – בין 12 ל-3, והוא עשה את הצואה שלו בין 5 ל-7, ומי אז מחליף לו? הילד, במקרה הטוב
אליהו מרידור:
אותו עובד סמך מגיע לאיזשהו בנק שעות שניתן לתת אותו
אליהו מרידור:
 בפועל, כולנו מבינים שהוא ייתן מעט פחות, אבל זה יצא הרבה יותר, כי במקום לתת חמש שעות באותו יום הוא ייתן שלוש שעות
ניצה קמיל:
לא, אנחנו אוכפים את זה
ניצה קמיל:
 זו אחת הביקורות שהייתה לנו בדוח מבקר המדינה
קריאה:
בחוק סיעוד זה לא עובד ככה
ניצה קמיל:
אצלנו בסמך מקצועי זה עובד, ויש עכשיו מערכת נוכחות דיגיטלית
קריאה:
הדוברת של הרשות והילדים שלה באו להתרשם מהדיון החשוב
אליהו מרידור:
אז בואו שבו איתנו
קריאה:
דור העתיד – דוברת הרשות והילדים היקרים שלה, נועם ורותם, הגיעו להתרשם מדיון הוועדה
אליהו מרידור:
גברתי הדוברת, להבא אני מצפה שתגיעו מוקדם יותר
אליהו מרידור:
 תבואו לישיבה המכינה, שתדעו על מה מדובר
אליהו מרידור:
 נקבע איזושהי כותרת - - - תשבו איתנו בשולחן
קריאה:
אי אפשר להתקיל אותה, אדוני
קריאה:
 היא תמיד מוכנה
אליהו מרידור:
רואים
אליהו מרידור:
 אני לא יודע לאן התקדמנו היום
ניצה קמיל:
אני רוצה להוסיף
ניצה קמיל:
 מנגנון התפעול של הסמך הוא בדומה למנגנון התפעול של ביטוח לאומי
ניצה קמיל:
 יש לנו את אותם ספקים
ניצה קמיל:
 אז לא צריך עובד סמך דרכנו אם זה היה יכול לעבוד דרכם
ניצה קמיל:
 אנחנו יכולים לאשר במקרים חריגים
ניצה קמיל:
 אין עם זה בעיה
ניצה קמיל:
 הם מוכרים במחלקת הרווחה אם הם רוצים להיות מוכרים
ניצה קמיל:
 אפשר להחריג באופן חריג מקרים ספציפיים וחריגים, אבל כמנגנון תפעול בשוטף - - -
יריב לוין:
הגדרת המשימות של עובד סמך זה גם להחליף חיתולים, לצנתר, וכל הדברים האלה, כי בחוק הסיעוד הרי יש הגדרת תפקידים, מותר להם זה, אסור להם זה
ניצה קמיל:
נכון
ניצה קמיל:
 גם אין לו את אותן מיומנויות
ניצה קמיל:
 אחרי זה נבוא מהצד השני שיש לנו פגיעה באותם - - -
אליהו מרידור:
 אני רק מצפה מכם להבא לא לקבוע קטגורית שמקבלי גמלה לא זכאים, אלא להגדיר ולקבוע שמקבל גמלה שמבקש, צריך לקחת בחשבון שבאותה תקופה הוא לא יקבל את הגמלה ולפתוח בפניו את האפשרויות
אליהו מרידור:
 אנחנו רוצים להתכנס לקראת סיום
אליהו מרידור:
 אני מסתכל על השעון, ואני כבר בפיגור רב
אליהו מרידור:
 יש לי עוד מחויבויות כאן
אליהו מרידור:
     עו"ד מאיה בנדס, פעם שנייה היום
מאיה בנדס:
תודה רבה, אדוני
מאיה בנדס:
 אני אעשה את זה קצר כי אני יודעת שזמנו של אדוני יקר
מאיה בנדס:
     אני רק רוצה לענות לגברת שדיברה פה וציינה לגבי עצירת הגמלה כאשר מעסיקים עובד שאינו חוקי
מאיה בנדס:
 אז כשמעסיקים במקביל לחברות סיעוד ומוצאים עובד שאינו חוקי כי קיים מחסור במאגר של המחליפים, אז באמת נעצרת הגמלה
מאיה בנדס:
 זאת אומרת, אתם לא תשלמו את הגמלה לחברת הסיעוד על עובד שלא קיים
קריאה:
לא, אנחנו נתאם עם המשפחה
מאיה בנדס:
אם הם יבקשו להעסיק בהעסקה ישירה באותה תקופה ספציפית
מאיה בנדס:
 זה גם מה שחברות הסיעוד פונות ואומרות להם – לכו, תבקשו לעבור להעסקה ישירה, שלושה חודשים או חודשיים, ותחזרו אלינו
מאיה בנדס:
 זה הפתרון היחיד שאפשרי, ולא כולן רוצות לעזוב
מאיה בנדס:
 יש עם זה הגבלות
מאיה בנדס:
     אני תיכף אתייחס לנייר העמדה ששלחנו, אבל בעינינו הבעיה מתחילה בהיצע וביקוש
מאיה בנדס:
 כאשר ההיצע פחות מהביקוש, יש לנו קושי עצום
מאיה בנדס:
 כמו שהגברת משש ציינה, יש 4,000 עובדים שיצאו לחופשה, אין מחליפים חוקיים לכולם
מאיה בנדס:
 יש לנו קושי, ובכלל לא התחלנו לדבר על המקרים של מחלות ארוכות טווח שלא נמצא בנוהל החלפות, לא התחלנו לדבר על מחליפים שנדרשים כאשר עובדת יוצאת לחופשת לידה – זה לא קיים בנוהל מחליפות
מאיה בנדס:
 לא דיברנו על מקרים של חופשות קצרות של פחות מ-21 יום – זה לא קיים בנוהל מחליפות
מאיה בנדס:
 אז איפה כל המאגר הזה? זאת אומרת, יש לנו בעיה של היצע וביקוש
משה נקש:
אז את מבינה, מאיה, שאם נוסיף את כל המקרים האלה שעכשיו אמרת לנוהל מחליפות, ייווצר מצב שבו לא יהיה לא לזה ולא לזה
מאיה בנדס:
אבל צריך למצוא פתרון מלכתחילה
אליהו מרידור:
אני לא מקבל את הגישה הזאת, חברים
אליהו מרידור:
 אני רוצה שנלמד לשקף את המצוקה על מלא
אליהו מרידור:
 היא גדולה מאוד, היא תהיה הרבה יותר גדולה, אבל לפחות נגדיר אותה
ענבל משש:
במצב היום, כשלא ניתן לתת מענה להיקף של היוצאים לחופשה, אם מאיה מבקשת לצרף קבוצות נוספות, אז אף אחד לא ייהנה מהמאגר הזה
אליהו מרידור:
ואני אומר שזאת לא גזירת גורל, עו"ד ענבל משש
ענבל משש:
אבל זה בדיוק מה שאנחנו יושבים כבר שעתיים ודנים, ומנסים למצוא פתרונות
אליהו מרידור:
ואני אומר, אנחנו יודעים שיש צורך ב-X, ואם אנחנו נאפיין עוד צרכים, זה יהיה X פלוס Y
אליהו מרידור:
 ואז זה אומר שהחוסר הוא גדול יותר
אליהו מרידור:
 ואני רוצה לשקף את זה כדי שמדינת ישראל תדע לתת לכם ולכולנו כלים שיוכלו להיאבק בתופעה השערורייתית הזאת
משה נקש:
זה נכון שצריך לנסות למצוא פתרון כמה שיותר לכל הסוגים שלהם נדרשים עובדים מחליפים
משה נקש:
 אנחנו רק אומרים שאם הפתרון שכבר יש כיום לעובדים שיוצאים לחופשת מולדת, אם נפגע בו, נצא כששכרנו בהפסדנו
משה נקש:
 לכן, אני לא אומר שלא צריך למצוא פתרון לדברים אחרים
משה נקש:
 אני אומר שלא בטוח שזה הפתרון
אליהו מרידור:
אז זה בסדר שנתעדף, אבל עדיין נצטרך להגדיר ולקבוע מה אמור להיכנס בפנים, לסכום ולהבין מה הצורך באמת
אליהו מרידור:
 וככל שנבין שהצורך הוא עד כדי כך גדול, כוח הצרחה שלנו יישמע יותר
ענבל משש:
כבר היום הוא גדול ומשמעותי
יריב לוין:
יש 170 מחליפים על 2,000 יציאות בחודש בממוצע
יריב לוין:
 זה פחות מ-10% של מחליפים
יריב לוין:
 אנחנו כבר ב-90% - - -
אליהו מרידור:
טוב, ברור לנו שזה לא יימשך
אליהו מרידור:
 נכון? ברור לכולנו, יש פה תמימות דעים
מאיה בנדס:
יש לנו קושי של היצע וביקוש
מאיה בנדס:
 האוכלוסייה שלנו הולכת ומתבגרת
מאיה בנדס:
 יותר ויותר אנשים זקוקים לעובדים שיסייעו להם 24/7, משמע עובדים זרים, וכרגע יש לנו היצע מופחת
מאיה בנדס:
 דובר בזמנו ושלחנו נייר עמדה מתומצת מאוד, ועשינו אותו הפעם בשיתוף פעולה עם 'קו לעובד' וגם עם 'נכה לא חצי בן-אדם'
מאיה בנדס:
 אנחנו באותה עמדה, דעת רבים כדעת יחיד, שצריך להגדיל את המכסות, צריך להביא יותר עובדים זרים
מאיה בנדס:
צריך אולי לחשוב שוב על רעיון של התאגיד למחליפים, ואולי גם במקום הזה הייתה לאדוני ישיבה לפני כמה חודשים על לזקק את הצרכים בהשמה על-מנת שתהיה השמה מוצלחת
מאיה בנדס:
 אז גם החלפה צריכה להיות מוצלחת
מאיה בנדס:
אם יהיה תאגיד מחליפים, אז אולי הוא יוכל לזקק את הצרכים הנדרשים להחלפה, ולבצע גם מולכם עבודת ממשק איכותית יותר במקום הזה
מאיה בנדס:
 אז צריך לחשוב על זה
אליהו מרידור:
אני מקבל את זה לחלוטין, כולל הרעיונות שהעליתם שם
מאיה בנדס:
מדברים פה על שכר
מאיה בנדס:
 היום עובדים מחליפים – אני אגע בזה ממש לדקה – מבקשים בין 400 שקל ליום ומעלה
מאיה בנדס:
 במקרה ישבתי אתמול עם אופירה, יו"ר מטה מאבק הסיעודיים, וזיקקנו לפי שכר המינימום הנוכחי שעלה עכשיו באפריל, כמה יחד עם זכויות סוציאליות – כי בהחלפה אנחנו נתחשב בזכויות הסוציאליות – יעלה להעסיק עובד מחליף בהתאם לחוק שכר המינימום, והכנסנו בפנים את הזכויות הסוציאליות בהתאם לוותק של שלוש שנים, שזה ותק ממוצע, כי מדברים על מחליפים חדשים, לא ותיקים של 51 עד 63 חודשים
מאיה בנדס:
 הגענו לסכום ממוצע שהעסקה לא אמורה לעלות יותר מ-289 שקלים ליום
מאיה בנדס:
     אם יהיה תאגיד שיתכלל את זה ויקבע לעובדים המחליפים את השכר, ויגיד, זה השכר שלכם, כולל הזכויות הסוציאליות בתקופת ההחלפה, אנחנו נהיה במקום אחר לגמרי
אליהו מרידור:
יש לי תחושת דז'ה-וו
אליהו מרידור:
 זו הייתה הצעה שלי באותו דיון
מאיה בנדס:
נכון, אדוני
מאיה בנדס:
 זה לא בלתי-אפשרי
מאיה בנדס:
 השמיים פה הם לא הגבול
מאיה בנדס:
 אנחנו יכולים להגיע לשם
אליהו מרידור:
קודם כל, לחלוטין אני מחובר לרעיון הזה
אליהו מרידור:
 אכן יזמתי והצעתי את זה אז, ואני לא מתכוון להשתחרר מזה, ואני אשמח להסתייע בכם בטיפוח הרעיון הזה
מאיה בנדס:
בשמחה, אדוני
אליהו מרידור:
אבל אנחנו חייבים לסיים את הדיון עם אווירה אופטימית
אלעד כהנא:
כבודו - - -
אליהו מרידור:
כן, מיד
אליהו מרידור:
 אי אפשר הכול אופטימי
אליהו מרידור:
 אכן צריך לסיים עם קו לעובד
אלעד כהנא:
דווקא משהו אופטימי
אליהו מרידור:
בואו לא נשכח שהמוסד לביטוח לאומי ששלח לפה את הנציגה שלו, והיא הגיעה לפה עם בשורה ענקית, באופן מאוד-מאוד יעיל אחרי 15 שנים שלא התפרסם מכרז, ו-5,000 שאלות שחלק גדול מהן מטרילות, ללא שום סנקציות
אליהו מרידור:
 הם עומדים לסיים את עבודתם, והמכרז החדש יהיה מותאם יותר למציאות, עם הטלת יותר סנקציות, ויהיה אינסנטיב לאותם נותני שירותים לא להתל בזכאי השירות
אליהו מרידור:
 וגם לכם כבר לא יהיה משהו להסתתר ולהגיד, זה המכרז ההוא, ואין ברירה, כי היועץ המשפטי שלי מניח שאם אנחנו נגיב ככה, אז בג"ץ יעשה לנו ככה
אליהו מרידור:
     אז הינה, יש לנו כבר משהו אופטימי, ואני עד כדי כך אופטימי שלא אתגרתי אתכם בשאלות שהכנתי לשאול אתכם
ענבל משש:
אבל יהיה דיון המשך ומעקב, אז בטוח הם יזכו לכבוד
אליהו מרידור:
למה כל הטוב הזה במכה אחת, עו"ד משש? למה?
ניצה קמיל:
אנחנו יוצאים לפגרה - - -
קריאה:
הפגרה זה לשופטים
יריב לוין:
בסיעוד אין פגרה
אליהו מרידור:
אז אמרתי בדיון הקודם, ואני מודה לעו"ד מאיה שהזכירה לי שפגרה היא לשופטים כמו שהצלצול הוא למורים
אליהו מרידור:
 בבקשה, עו"ד כהנא מקו לעובד, ולשם שינוי, אופטימי
אליהו מרידור:
 זה אתה אמרת
אלעד כהנא:
נכון
אלעד כהנא:
 אני אגיד משהו קצר, בהמשך למה שמאיה אמרה על הצורך לאפשר עבודות החלפה לא רק בחופשות מולדת שבין שלושה שבועות לשלושה חודשים
אלעד כהנא:
 אני אציג את הצד של העובדים המחליפים, ואני אסביר למה אני חושב שזה תורם, בסופו של דבר, גם למעסיקים
אלעד כהנא:
     יש קשר בין המאגר המצומצם של עובדים מחליפים לסיטואציה הזאת
אלעד כהנא:
 אם ניקח את נקודת המבט של העובד המחליף – אני מדבר על עובד שנמצא בשנה החמישית, ומוגבל כרגע לעבודות החלפה בלבד בזמן חופשות מולדת
אלעד כהנא:
 אם באפריל או דצמבר הסתיימה ההעסקה שלו, הוא כנראה יוכל למצוא עבודה
אלעד כהנא:
 אבל מה קורה אם זה ביוני? כמובן, הפגיעה בו היא גדולה מאוד, ותיכף אני אגיע למטופל הסיעודי
אליהו מרידור:
זאת לא הפגיעה
אליהו מרידור:
 ברירת המחדל היא שהוא נפרד מאיתנו בכבוד וחוזר לארצו, נכון? בוא לא נתחיל את זה בפגיעה בו
אלעד כהנא:
אני אזכיר שמדובר בעובד שעבד ארבע שנים, וכנראה שבשנה או בשנתיים הראשונות הוא רק החזיר חוב שאותו הוא היה צריך לשלם בשביל להגיע לפה ולעבוד כאן
אלעד כהנא:
 אבל אם העובד הזה יעזוב, זה מסביר למה בדצמבר יהיו נורא עובדים במאגר
אלעד כהנא:
 במקום שביוני וביולי הוא יכול היה לעבוד גם בעבודת החלפה שיש לה ביקוש וצורך מצד המטופל הסיעודי, למשל, בעת מחלה, הוא כנראה היה נשאר פה עד דצמבר וממלא עבודת החלפה או בתחום הזה או בתחום אחר
אליהו מרידור:
לא בתחום אחר
אליהו מרידור:
 אתה מתחיל יפה
אליהו מרידור:
 אל תסטה
אלעד כהנא:
בתחום הסיעוד
אלעד כהנא:
 הכוונה הייתה או בחופשת מחלה או בחופשת מולדת
אליהו מרידור:
עדיין זה אותו תחום
אליהו מרידור:
 אתה מלחיץ אותי
אלעד כהנא:
אותו תחום
אלעד כהנא:
 עבודת סיעוד שיש לה צורך אחר לעבודת החלפה
אלעד כהנא:
     ברור שכשמגבילים את העובדים האלה לסיטואציות מאוד ספציפיות שהם יכולים לעשות את העבודה שלהם, שקורות בערך פעמיים בשנה, לא יהיו הרבה עובדים כאלה במהלך השנה דווקא כי הם שומרי חוק והם יידרשו לעזוב
אליהו מרידור:
אני מודה ומתוודה שאני מתחבר למה שאתה אומר
אלעד כהנא:
אמרתי שזה אופטימי
אליהו מרידור:
ועדיין אני לא יודע מה מסתתר מאחורי זה
אליהו מרידור:
 אז אני אצטרך ללמוד את זה יותר לעומק
קריאה:
גם ביוני - - -
אליהו מרידור:
לא, פחות
אליהו מרידור:
 באחוזים מאוד-מאוד נמוכים
ענבל משש:
אמרנו, זה על פני כל השנה, והפיקים זה אפריל ודצמבר
אליהו מרידור:
אבל זה מעניין אותי ואני מקבל את זה כגישה, ואני אעבד את זה
אליהו מרידור:
 אני לא רוצה להגיב באופן נמהר
אליהו מרידור:
     אנחנו נעבור לדוברת האחרונה, רותם מפורום הלביאות והאריות לחולי סרטן ריאה, חולים סופניים, שנמצאת איתנו בזום
אליהו מרידור:
 לא שומעים אותך
אליהו מרידור:
 מי מטפל בשמע?
רותם שחבר:
- - -
אליהו מרידור:
 אני מבטיח לתת לך אפשרות לבוא לידי ביטוי בדיון הבא, בעזרת השם
אליהו מרידור:
 אני אגש לדברי סיכום, שחלק גדול מהם כבר ביטאתי, ולכן אני אעשה את זה קצר יותר
אליהו מרידור:
     אני מבקש מהלשכות הפרטיות לדווח לרשות האוכלוסין על כל המקרים, בוודאי החריגים שהם נתקלים בהם ומהרשות, ולטפל במהירות האפשרית
אליהו מרידור:
 וכל מה שהוא חריג באמת, כמו המקרה הזה, אני מבקש לדעת וללמוד לטפל ביחד איתכם
אליהו מרידור:
 אני רוצה להיות שותף לתהליכים יחד איתכם
ענבל משש:
אני רק אעדכן שהיא הייתה אצלנו כבר בשימוע, ואנחנו מתקדמים
ענבל משש:
 בתוך תקופת הזמן היא הייתה כבר בשימוע
ענבל משש:
 ב-6 באוגוסט - - -
אליהו מרידור:
אני אשמח להתעדכן אחרי כן, לא לדיוני הפרוטוקול
אליהו מרידור:
 אני אשמח להתעדכן ולעקוב מקרוב
אליהו מרידור:
אם יזדמן גם לקרוא לי כשמלווים אותה לטרמינל, אני אשמח להגיע
אליהו מרידור:
     אני מבקש מרשות האוכלוסין לבדוק ביחד את הרשימות העכשוויות של העובדים הפנויים היום, וזמינים באותו יום לעבודה, כדי לראות את המציאות האמיתית
אליהו מרידור:
 ושוב, אני מצפה גם מיריב וגם מרשות האוכלוסין לבנות את אותה עמודה שתפלח את כל מי שנמצא במסגרת אותם 30 ימים, כדי שנדע מה המספר המזוקק
אליהו מרידור:
     אנחנו נקיים פגישה עם רשות האוכלוסין על פתרונות נוספים, ובעיקר תאגיד מיוחד למחליפים בלבד
אליהו מרידור:
 אני מבקש ממשרד הרווחה לדווח לוועדה על כל אופציית הנופשון ששוחחנו עליו בפגישה הקודמת בנושא
אליהו מרידור:
     כל מי שנשאל היום פחות, יישאל יותר בפעם הבאה
אליהו מרידור:
בוקר טוב
אליהו מרידור:
 ברוכים הבאים, ברוכות הבאות
אליהו מרידור:
 אני מודה לכל מי שמתאמץ ומגיע מכל קצוות הארץ, לבעלי התפקידים, תודה על ההירתמות ושיתוף הפעולה למרות ימי הפגרה, אבל היה מי שאמר – והזכירה את זה קודם – שהפגרה נועדה לשופטים, כמו שהצלצול נועד למורים
אליהו מרידור:
 לאמיתו של דבר, אני עדיין לא יצאתי לפגרה, ואדרבה, אני מקווה שבימי הפגרה כשיש פחות עומס פרלמנטרי, נוכל לקדם ולבקר את ההחלטות ואת הנושאים שעדיין עומדים לנו פתוחים
אליהו מרידור:
      אני מתכבד לפתוח את ישיבת המעקב של הוועדה לעובדים זרים בנושא מניעת התעללות בקשישים
אליהו מרידור:
 הישיבה הקודמת התקיימה ב-30 במאי, יחד עם הוועדה המיוחדת לטיפול בשורדי שואה, בראשות חברתי חברת הכנסת מירב כהן, שנבצר ממנה לקחת חלק בדיון הזה, אך אנחנו מתואמים בכל נושא הדיון
אליהו מרידור:
     בדיון הקודם הוועדה סיפרה ושמעה סיפורים על מקרי התעללות במטופלים סיעודיים, שורדי שואה ומטופלים עם מוגבלויות על ידי המטפל או המטפלת הזרה שאותם הם העסיקו
אליהו מרידור:
      אני רוצה לחזור על דבריי ולהדגיש כי אנחנו רואים חובה לטפל במקרים של התעללות ביד קשה
אליהו מרידור:
 כל העובדים הזרים הנמצאים בגבולות מדינת ישראל צריכים וחייבים לדעת שמדינת ישראל לא תשלים ולא תסכים ולא תאפשר פגיעה במטופלים סיעודיים בכלל, ובסבים ובסבתות שלנו בפרט
אליהו מרידור:
      בדיון הקודם הופתענו לגלות כי לא קיים נוהל רשמי להעברת מידע בין הגורמים השונים, כגון: משטרת ישראל, רשות האוכלוסין וההגירה, משרד הרווחה, משרד הבריאות, ביטוח לאומי, השלטון המקומי, הלשכות הפרטיות וחברות הסיעוד
אליהו מרידור:
      לכן, ביקשתי בדיון הקודם מכלל הגופים לגבש ביחד נוהל של העברת מידע וטיפול במקרים של התעללויות באופן הכי רחב שאפשר
אליהו מרידור:
 הנוהל הזה יצמצם את מרחב התמרון של אותם עובדים שסרחו, כך שאם מטופל אחד סבל מנחת זרועם של אותם מטפלים סוררים, זה יסייע למשפחה של מטופל אחר לדעת זאת מראש ולוודא שהם לא ייפלו תחת ידיו
אליהו מרידור:
      חשוב לי לדעת האם גובש נוהל עבודה בין הגופים כפי שדרשנו בישיבה הקודמת, ואם לא, אז מי זה שתוקע ולמה, ותאמינו לי שאני יודע מי אם כן
אליהו מרידור:
 אני מציע – במילים ככה קצת פחות דיפלומטיות אני אתנסח – לא לסובב אותי
אליהו מרידור:
 אני נכון לעבודה, יש לי סבלנות כשיש שיתוף פעולה ומאמץ, כנות ויושרה, אבל אני קצר סבלנות כשבעל תפקיד כזה או אחר מחזיק בנתונים ובמידע, ומורח אותי בכל מיני תשובות
אליהו מרידור:
 אני מניח שמי שעוקב אחר הדיונים שלי יודע שאז סבלנותי פוקעת מאפס עד מאה ברגע
אליהו מרידור:
      חשוב לי לדעת מה נעשה בכל גוף והאם יש את הכלים לזיהוי התעללות בקשישים
אליהו מרידור:
 חשוב לי לעדכן שהגשתי יחד עם חברתי, חברת הכנסת מירב כהן, הצעת חוק לתיקון פקודת בריאות העם אשר מסירה חסמים להתקנת מצלמות בבתי חולים גריאטריים
אליהו מרידור:
      בהתאם להנחייתה של היועצת המשפטית לוועדה, אני אקריא את הנוסח: כדי למנוע פגיעה בעניינו של חסר ישע ומאחר והישיבה משודרת, נבקש ממי שירצה לספר את סיפורו האישי, נא לא להזכיר פרטים מזהים של הקשישים, המטופלים, בני משפחותיהם, שהתעללו בהם או של כל עובד זר המתעלל
אליהו מרידור:
 אני מודיע שאם יהיה בכך צורך, נחסה את החלק הרלוונטי מהפרוטוקול ככל שיידרש לשם הגנה על עניינו של חסר ישע, לפי סעיף 120(ד) לתקנון הכנסת
אליהו מרידור:
 כמו כן, אני מבקש להדגיש שאנחנו לא מתערבים בחקירות שמתנהלות או בהליכים משפטיים תלויים ועומדים
אליהו מרידור:
      לפני שנעבור לשאלות למשרדים הרלוונטיים, אני מבקש לתת את רשות הדיבור קודם כול למר חיים עבאדה ריין, שעובדת זרה התעללה באימו
אליהו מרידור:
 אני מבקש לקבל את אישור היועצת המשפטית בנקודה הזאת
אליהו מרידור:
 אנחנו מפסיקים הקלטה ושידור?
שמרית גיטלין שקד:
לא, אנחנו לא צריכים להפסיק את ההקלטה והשידור
שמרית גיטלין שקד:
 עדיף לדבר כמה שיותר בלי פרטים מזהים
אליהו מרידור:
 כפי נוסח ההוראה שהקראתי, בבקשה
אליהו מרידור:
 אני רק מבקש, כדי שבאמת נצליח לקדם משהו בישיבה הזאת, שנשמור על מגבלות זמן, הואיל ולאחר הישיבה הזאת אני כבר זימנתי דיון בנושא אחר ואנחנו רוצים לעמוד בזמנים
חיים דיין:
שלום
חיים דיין:
 נעים מאוד, שמי חיים עבאדה ריין, אני פה עם עינת קולמן
חיים דיין:
 אני בנה של - - - מתל אביב
חיים דיין:
 באתי לספר לכם על מה שקרה לאמא שלי ומה שקרה לנו
חיים דיין:
 אנחנו פה כדי לזעוק את קולם של כל אלה שכבר לא יכולים, במיוחד החולים הדמנטיים שאין להם באמת יותר מדי יכולת לבטא את הרגשות שלהם או את הכאב שלהם
חיים דיין:
     אמא שלי חולת אלצהיימר כבר יותר מ-15 שנה, ובשנה וחצי האחרונות אני והבן זוג שלי החלטנו שאנחנו צריכים לקבל עזרה אחרי שכבר התעייפנו מלטפל בה 24/7 במהלך ה-15 שנה האלה, ובשנה האחרונה הבאנו את המטפלת הזרה, שלקח לנו המון זמן לבחור אותה, אחרי שהציגו לנו אותה בדמות שבדיוק חיפשנו – המלאך המדויק, האחות הגריאטרית, הרפואית, הפסיכיאטרית, עם הניסיון ארוך השנים בטיפול בחולה אלצהיימר אחר במשך חמש שנים
חיים דיין:
      אמא שלי עברה התעללות מאוד קשה במשך החצי שנה האחרונה – משכו לה בשערות, הרעיבו אותה, שברו לה את השיניים, בעטו לה בעמוד השדרה
חיים דיין:
 כל בוקר, כל צוהריים, כל ערב, המטפלת חיפשה דרכים פשוט איך להרוג אותה כל פעם, לאט לאט לאט לאט, כשלא נשים לב
חיים דיין:
 כל פעם שרופא ראה אותה, אמרו לנו שזה חלק מהזקנה, שהסימנים זה חלק מהזקנה, שזה חלק מהמחלות
חיים דיין:
 אף אחד באמת לא חשב לרגע שהמטפלת המתוקה הזאת באמת הייתה יכולה להרים את היד או לפעול בצורה שבה היא פעלה, ובמשך חצי שנה אמא שלי עברה התעללות מאוד מאוד מאוד קשה
חיים דיין:
     אנחנו גילינו שכל מה שצריך באמת שדבר כזה יוכל לקרות זה פשוט לסגור את הדלת לשנייה, כי אני והבן זוג שלי חיים בבית ביחד עם אמא שלי, זה באותו בית
חיים דיין:
 יש לנו בבית מצלמות שאנחנו צופים בהן
חיים דיין:
 בחצי שנה הראשונה שהמטפלת הייתה אצלנו, המצלמות היו פתוחות 24/7, ראינו הכול
חיים דיין:
 אחרי חצי שנה אתה קצת מוריד מגננות, אתה רואה שאמא סומכת עליה, אתה רואה אותן מחייכות, אתה רואה אותן במהלך היום ביחד, אבל אחרי חצי שנה אתה כבר מוריד טיפה מגננות והמצלמות טיפה נסגרות ואתה לא מסתכל 24/7 – אתה מסתכל עשר דקות פה, עשר דקות שם, אתה יורד בכל צעקה וכל זעקה, אבל אי אפשר לעקוב אחריהם 24/7, אין שום דרך כזאת
חיים דיין:
      כשראינו בהתחלה את מקרי האלימות הראשונים, באמת חשבנו שהמטפלת פשוט איבדה את הסבלנות שלה כי באמת זה מאוד קשה לטפל בבן אדם דמנטי חולה אלצהיימר, אני באמת מבין את זה
חיים דיין:
 אבל גילינו במשך הזמן שאנחנו רואים עוד סרטונים ועוד סרטונים ועוד סרטונים, ויש לנו כבר יותר ממאה סרטונים במהלך חודשיים – מאה סרטונים, לא עשרה, לא 15, לא 20, רק מאה במהלך החודשיים האחרונים, והסרטונים נמצאים רק במקומות שיש בהם מצלמות
חיים דיין:
 אנחנו לא רוצים לדמיין מה קורה במקומות שאין בהם מצלמות – כמו שירותים, כמו המקלחת
חיים דיין:
      אמא שלי היום מפוחדת ממים, היא מפחדת להתקלח, היא מפחדת מאנשים, היא מפחדת מאיתנו
חיים דיין:
 היא צועקת כל היום, היא זועקת לעזרה
חיים דיין:
 היא לא מבינה מה קרה לה והיא מאוד מבולבלת
חיים דיין:
      אנחנו באופן אישי יודעים שכל זה היה יכול להימנע
חיים דיין:
 זה היה יכול להימנע אם קודם כול האיגוד שהביא אותה – שהיום אנחנו מגלים שהוא גם עובד בלי רישיון – היה באמת נותן לנו את כל האינפורמציה לגביה ולא מנסה למכור לנו אותה, זה בגלל שהוא יודע שאנחנו חייבים עובדת בבית, שאנחנו חייבים עזרה
חיים דיין:
 הוא עונה לכל השאלות שלנו בדיוק כמו שרצינו, את כל התשובות הכי מדויקות שאפשר לשמוע, הוא בדיוק ענה לנו אותן, כשאנחנו היום מגלים שהכול היה שקר
חיים דיין:
 אפילו התעודות שהיו לה שהיא עבדה במוסד גריאטרי ישראלי רשום, גילינו שהן מזויפות
חיים דיין:
      עבדו עלינו, רימו אותנו, שיקרו לנו
חיים דיין:
 שיקר לנו האיגוד, שיקרה לנו החברה, שיקרה לנו העובדת
חיים דיין:
 גילינו על הזהות המינית שלה, שהיא זהות שקרית, היא לא באמת מי שהיא
חיים דיין:
 אני מציין את זה רק בגלל עוצמת המכה, עוצמת המכה של מטפלת פיליפינית עדינה לעומת עוצמת המכה של גבר עם פאה, היא עוצמת מכה אחרת, ואני לא אמשיך פה, מי שהבין הבין
חיים דיין:
     עובדים סוציאליים, אף אחד לא בא לבדוק – לא מביטוח לאומי, לא מהאיגוד, לא מהחברה
חיים דיין:
 כשמגיע עובד סוציאלי, הוא פותח את הדלת: הכול בסדר? והולך
חיים דיין:
 גם בימים שהמטפלת לא נמצאת בבית, את מי הוא בודק? אותי? עובד סוציאלי לא אמור לבוא ולראות מה קורה עם אמא שלי? הוא לא אמור לראות מה קורה עם המטפל, המטפלת, לשאול אותם? הוא שואלי אותי? סוגר את הדלת ביום שהמטפלת בחופש והולך?     המון דברים היו יכולים להיות אחרת, אבל הם לא
חיים דיין:
 וכשאתה מגלה שהכול חלק, וחלק מכמו תוכנית פשע שהיא מתוכננת כזאת, כל יום, זה כל יום, היא לא התעללה בה, היא ניסתה לרצוח אותה אבל היא ניסתה לגרום לזה להיראות כאילו זה מוות טבעי, כדי שאנחנו לא נחשוד, שאנחנו לא נבין מה קרה
חיים דיין:
      ביום שעשינו לה – סליחה על הביטוי – אמבוש, והמשטרה קפצה עליה, כשקראנו לה כשהיא הייתה ביום חופש, היא הגיעה הביתה עם חיוך מאוזן לאוזן כי היא חשבה שקראתי לה כי אמא מתה
חיים דיין:
 וכשהיא גילתה שהמשטרה שם למעלה, באמת, אתה לא יכול להבין איך רוע כזה מוטמע בבן אדם, ואתה מבין שזה סובב סביב כסף
חיים דיין:
 זה הכול סביב כסף
אליהו מרידור:
חיים, תודה רבה
חיים דיין:
תודה רבה לכם על הזמן שלכם
אליהו מרידור:
אתה בדבריך הנוגעים ללב העלית, לפחות אצלי, כמה וכמה שאלות
אליהו מרידור:
 אני מבקש ברשותך, כדי שנוכל באמת להבין את המקרה, שתענה לי בקצרה על השאלות שאני אשאל אותך
חיים דיין:
בשמחה
אליהו מרידור:
מדובר בעובדת שעבדה פה בארץ במרכז גריאטרי או אצל משפחה אחרת?
חיים דיין:
כשאנחנו קיבלנו את העובדת אלינו הביתה אמרו לנו שהיא עבדה בבית אחד למשך חמש שנים, המטופל שלה נפטר והיא כרגע מחפשת בית אחר
חיים דיין:
 המשפחה מאוד ממליצה עליה
אליהו מרידור:
זאת אומרת שהחיות של אמא שלך, שתהיה בריאה, היא זכות ההישארות שלה פה בארץ
חיים דיין:
בדיוק
אליהו מרידור:
באיזה היגיון היא תרצה שהיא תלך לעולמה?
חיים דיין:
אנחנו גילינו, אחרי שהמשרד בא ולקח את כל הפרטים שלה מהבית שלנו, מצאנו חוזה שלה מול השלטונות של הפיליפינים
חיים דיין:
 יש שם סעיף שאומר שאם המטופל שלך נפטר אחרי שנה, את מקבלת את כל הזכויות שלך – את מקבלת פנסיה, את מקבלת פיצויים
אליהו מרידור:
אבל יש לה כבר - - -
חיים דיין:
אם הוא הולך לבית אבות היא לא מקבלת
אליהו מרידור:
אין בעיה, אבל יש לה כבר מטופל שנפטר, היא כבר הרוויחה את זה
חיים דיין:
היא רוצה שוב פעם
אליהו מרידור:
כלומר, היא רוצה שתי פנסיות?
חיים דיין:
היא רוצה גם עשר
אליהו מרידור:
לא, זה לא קורה
חיים דיין:
אנחנו בבית משפט גילינו שבחמש שנים האחרונות היא עבדה אצל ארבע משפחות ולא במשפחה אחת במהלך חמש שנים
אליהו מרידור:
לפני כמה זמן קלטתם אותה?
חיים דיין:
שנה ושלושה חודשים, ארבעה חודשים
אליהו מרידור:
והעסקתם אותה דרך חברת סיעוד?
חיים דיין:
נכון
אליהו מרידור:
וגם לשכה פרטית
חיים דיין:
 תאגיד, כן, שגילינו שהוא עובד בלי רישיון
חיים דיין:
 הוא עדיין ממשיך לעבוד והוא מאיים עלינו ומאיים על לקוחות אחרים
אליהו מרידור:
 לאחר מכן אני אשמח לקבל את הפרטים
חיים דיין:
אני אשמח להעביר לך אותם
אליהו מרידור:
אתם דיווחתם על כך למשטרה?
חיים דיין:
כמובן
חיים דיין:
 בשביל זה אני לא יכול להרחיב בשם כי זה בחקירה משטרתית כרגע
אליהו מרידור:
 לפני כמה זמן עצרו אותה?
חיים דיין:
היא כרגע בהארכה עד סוף תיאום ההליכים, כבר חודש ושלושה שבועות בערך
אליהו מרידור:
לפני כמה זמן הגשתם תלונה?
חיים דיין:
19 ביוני
אליהו מרידור:
הגשתם תלונה, ואז?